Islam
Džihaad
Koraan
Sharia
Hadith
Naised
Koraan või Piibel
Tere tulemast saatesse!
Meie külaliseks on Amani Mustafa.
Kuidas elad? - Aitäh küsimast, hästi.
Viimases saates lubasin,
et õde Amani osaleb ka järgnevates saadetes.
Jätkame vestlust islami ja naisi puudutavatel teemadel.
Viimati rääkisime raamatust "The Quran Dilemma".
Täna tahaksin pöörata tähelepanu
ühele artiklile sealt, millest kirjutati raamatus.
Teemaks on naised Koraanis.
Kas võiksid öelda lühidalt oma arvamuse artiklist?
Esiteks avaldas muljet see, kui osavalt olite artikli kokku pannud.
Artiklis oli avaldatud ülevaade üksikasjadest,
mis määratlevad naise positsiooni Koraanis.
Üldpilt näitab Koraani kirjutaja suhtumist naisesse.
Ta joonistab väga selge pildi,
ja see on vastupidine kuvandist, mida edastavad moslemid naisele.
Justkui annaks islam sulle maineka positsiooni mehe kõrval.
Kuidas suhtuda salmidesse, mis räägivad sellele vastupidist?
Jutus köitis mu tähelepanu üks kindel asjaolu:
miks need üksikasjad on Koraanis nii tähtsad?
Eelmine kord rääkisime, et Koraan on selles sõnaliselt täpne.
Moslemid näevad igat salmi eraldiseisvana
ning kasutavad seda iseseisva käsuna.
Igat salmi võetakse iseseisva käsuna.
Seejuures üldist konteksti arvestamata. - Jah.
Võetakse üksik salm ja tehakse selle põhjal järeldusi,
kuidas käituda inimestega erinevates olukordades.
Selle kohta on meil näiteid.
Vahel pole salmi tõlgendusel midagi ühist kontekstiga.
Selliselt põhjendavad muftid fatwa'sid või doktriine,
millel pole mingit pistmist konteksti teemaga.
Kogu Koraan on tegelikult koostatud samal põhimõttel.
Moslemite mõistus töötab selliselt.
Andsin selle raamatu ka oma pastorist pojale.
Ta küsis, kommenteerides naise olukorda puudutavat artiklit:
"Kuidas võib koostada salmi põhjal nii laia hukkamõistu?"
Ta rääkis suura 12 leiduvast salmist,
kus öeldakse, et naine on halvem kui saatan ise.
Jah, siit ongi hea alustada artiklist endast.
Vaatajatele üldpildi andmiseks
jagasime artikli mitmeteks eriosadeks.
Igas osas selgitatakse seda osa Koraanist,
mis on mõeldud eelkõige naiste jaoks.
Soovin, et jagaksid meiega tundeid, mida kutsub esile Koraan.
Mehe ja endise moslemina räägin oma nägemuse asjast,
kuidas mina arvasin mõtlevat sellest positiivselt,
kuigi Koraani positsioon on järsult negatiivne.
Kuid meid on õpetatud mõtlema positiivselt sellest,
mis on oma loomult läbinisti negatiivne.
Sellega nõustutakse arutlemata.
Kui see on Jumalast, on see hea.
Ütlesid, et su poeg kommenteeris suura 12.
12. suurat nimetatakse Joosepi suuraks, salm on 28.
Loos räägitakse, et Joosep oli välimuselt kaunis.
Ta oli orjaks ühes kodus.
Kord kui ei olnud isandat kodus,
tundis ta abikaasa soolist kiusatust Joosepi vastu.
Jutt hakkas levima ning ta sõbrannad
hakkasid teda pilkama, kuidas ta võib armuda orja.
Abikaasa kutsus nad külla, et nad võiksid veenduda Joosepi ilus.
Tekst ütleb, et nad olid lummatud ta ilust.
Nad lõikasid noaga sõrme,
sest nad olid ennastunustavalt haaratud vaatepildi kaunidusest.
Kõige huvitavam on loo lõpp.
Joosep reageeris öeldes naistele: "Teie petlikkus on väga suur."
Koraani kommenteerijad
on võtnud Joosepi lühilause ja teinud sellest tõestuse,
et naiste petlikkus on suurem kui saatana oma.
See pole suur mitte Koraanis, vaid kogu inimkonna ajaloos.
Kas võin midagi vahele öelda?
Poeg küsis, kuidas võib tulla sellisele järeldusele:
"Kui Joosep rääkis naistele millises olukorras nad on,
siis kuidas võib teha selle põhjal otsuse kõikide naiste üle?"
See vahejuhtum sündis 4000 aastat tagasi.
Miks kommentaatorid oletavad, et see on Allahi kohtuotsus,
justkui kõik naised on petlikud, ning peale selle veel kurjad.
See on hea küsimus.
See näitab moslemite arusaamist ja islami algupärast õpetust.
Kommentaatorid viitavad allikatele: hadith'ile, prohvetite ütlustele,
ja sündmustele, kus prohvet ütleb midagi naiste kohta.
- Just nii. Nendest tehakse siis lõppjäreldus.
Nad lõimivad Muhamedi ütlused Koraaniga.
Siis tullakse salmi juurde, kus räägitakse saatanast.
Saatana petlikkus on väike, võrreldes naise suure petlikkusega.
Sellest tehakse järeldus,
et naise petlikkus on suurem kui saatanal.
Muhamed ütles, et enamik põrgus olijatest on naised,
sest naised on halvad, põrgus on ainult pahad.
Muhamed ütles, et kiusatus tuli maailma Eeva pärast.
Eeva pärast langevad mehed seksuaalkiusatustesse.
Mis mõtteid tekitab sinus see teema ja salm naisena,
ennekõike mosleminaisena?
Meie kultuuris kasutatakse
nii naljana kui ka otseses tähenduses väljendit.
Kui mees on vihane või tahab naise kohta midagi öelda,
ütleb ta alguses järgnevat.
See tähendab: "Sinu petlikkus on suur."
See mõjutas minu elu ja mõjutab paljude teiste naiste elu.
Sellest on tulnud üldine halvakspanu ja mitte ainult mosleminaistele,
vaid ka kristlaste ja araablaste koduses kultuuris.
Kristlasedki on selle vastu võtnud,
teadmata, et need on saatana enda sõnad.
Isegi tegin selliseid nalju oma pere naiste ja sõprade osas.
Keegi ei öelnud, et nii halvustavalt ei tohi kõneleda.
Miks nad oleksid seda pidanud, sest nii ütleb Koraan.
Targale naisele võidi öelda: "Sinu petlikkus on suur."
Seda positiivses mõttes, kuigi see on negatiivne ja alandav.
Tegelikult tähendab, et oled pahaloomuline.
Lääne vaataja oleks selle peale öelnud,
et see on ju meeste tõlgendus.
Kas see on tõsi?
Isegi kui see on meeste tõlgendus, ei luba islam naistel tõlgendada.
Juhtimine on antud meestele, kuid samas peab aru saama,
et kellelegi pole antud mingit õigust Koraani tõlgendada.
Välja arvatud juhul, kui ta usub, et on Koraani uurija.
Sageli öeldakse, et õppinud keelduvad ütlemast arvamust,
miks on see salm ilmutatud, või mis on selle taustaks.
Selgituseks võid leida ainult prohveti lähema sõbra selgitust.
See on vastutusest vabandamine:
justkui on see üksnes prohveti enda arvamus.
Seepärast tõstsin selle esile,
sest üsna paljud inimesed on seda minult korduvalt küsinud.
Piibli tõlgendamiseks kasutatavaid reegleid
ei saa kasutada Koraani jaoks, sest selle tõlgendus on konstantne.
Sellega kaasneb üks probleem.
Mõned moslemid ütlevad, et nad järgivad ainult Koraani,
mitte Muhamedi õpetusi, sest need äratavad kahtlusi.
Need panevad sind ebamugavasse või probleemsesse olukorda.
Nad ütlevad, et valivad ise
Koraanist kohad ja tõlgendavad neid omal viisil.
Probleem on selles, et nii ei tohi teha.
Üks neist on dr Jasser.
Arvan, et need on reformijad.
Eriti tänapäeva islami reformijad proovivad harmoniseerida õpetust.
Nende väitel eraldavad moslemi äärmuslased
konkreetse salmi kontekstist ja tõlgendavad salme vääralt,
et vägivalla salmid kuuluvad 14. sajandi möödanikku vms.
Seda esindab liikumine "Ainult-Koraan".
Esitan ühe sellega liituva küsimuse.
Kas nad võivad sel viisil teha uuendusi?
Läheme vaheajale ja pärast vastan su mõlemale küsimusele.
Maailma dramaatilistest sündmustest
tekib palju küsimusi, mis on seotud Koraaniga.
Uus lehekülg aitab uurida Koraani nii inglise kui araabia keeles.
Selle abil võid uurida Koraani tühistatud salme
ning Koraanis leiduvaid ajaloolisi ebakõlasid ja vigu.
Lehel on ka huvitavaid artikleid, mõned neist on:
naised Koraanis
Koraan ja teised usundid
kes oli Muhamed
Koraani kriitiline analüüs
Lae see alla tasuta iPhone'i või Android'i.
Lisainfot leiad lehelt: www.thequran.com.
Tere tulemast tagasi.
Õde Amani, küsisid minult,
kas reformijad ja ainult-Koraani esindajad
ei taha kuulda ega järgida hadith'i õpetusi,
sest need on küsitavad ja tekitavad ebamugavust,
pannes kahtluse alla prohveti esitatud väited.
Seepärast tahavad nad kinni pidada ainult Koraanist.
Koraanis öeldakse kindlasti paljudes kohtades,
et Koraani ja islami järgija peab järgima Allahit,
kuuletuma prohvetile ja Koraani tõlgendajale või õpetajale.
Sa ei või valida, et kuuletud ainult Allahile ja hülgad prohveti.
Koraani järgi prohvetist keeldudes,
keeldud päästest, ega sa pole moslem.
Islami usutunnistuses öeldakse:
"Peab uskuma ühte jumalasse, Allahisse ja tema prohvetisse."
Eelnenud väite põhjendused on seega nõrgad, pea seletamatud.
Salmis öeldakse: "Kuuletu Allahile ja prohvetile,
samuti valitsejatele ja usulistele juhtidele."
Mis on probleemiks tänapäeva maailmas?
Muslimimaailm ei või eemalduda moslemijuhtide valitsemise alt,
sest see on Koraanis keelatud.
Kuidas sa võid seda teha?
Oletame, et reformijatel ja ainult-Koraani liikmetel on õigus.
Miks nad ei saa rääkida vabalt, vaid neid rünnatakse?
Miks nad kardavad oma elu pärast?
Kui nad õpetavad tõtt, siis miks nad peavad varjama?
Miks nad ei suuda esitada argumenti,
mis kaitseks vankumatult nii neid kui nende uskumusi?
Seda märgates väidan, et need on nõrgad argumendid.
Oletame, et oled moslem ja tahad järgida ainult Koraani.
Mitu korda sa siis päevas palvetaksid?
Mitu korda peaksid kuulma kutset palvele?
Lisaks küsiksin,
kuidas saad veenduda, kui mitu korda pead kummardama?
Näita mulle see koht Koraanist.
Kui järgid Koraani, ei pea sa 5 korda päevas palvetama.
Sellest ei räägita Koraanis.
Lisaks on veel palju muudki.
Moslemid teevad seda, sest nii selgitas prohvet.
Mõned väidavad alusetult,
et ei taha järgida hadith'i, kuna seadused on ebamugavad.
Toon lihtsa näite.
Koraanis ühes loos mõisteti Abu Lahab süüdi.
Miks ta mõisteti Koraani järgi süüdi?
Vastuse leiad vaid hadith'ist.
Selliseid lugusid on veel teisigi.
Kui ei loe hadith'i, ei saa sa lugeda kogu lugu.
Muhamed keeldus tunnistamast Jeesus Kristuse ristilöömist.
Koraaniski mainitakse, et Teda ei löödud risti.
Selle asemel on esitatud
prohveti traditsioonides selle selgituseks erinevaid variante.
Seegi on nõrk väide.
Tänan vastuse eest, sest usun, et vaatajatel on tähtis seda mõista.
Ma ei taha sellega öelda, et reformijad tahaksid inimesi petta.
Muidugi mõista!
Nad püüavad peita
Koraanis ja islamis olevaid õpetuslikke probleeme,
et nad võiksid ellu jääda ja elada rahus.
Kahjuks see ei õnnestu.
Sul on õigus, sest need on piinlikud asjad.
Seepärast oleks lihtsaimaks viisiks loobuda hadith'ist.
Muidugi on põhjust kahelda hadith'is,
sest see koostati vähemalt 150 aastat hiljem.
Kahtlane on tugineda kaks põlvkonda vanale mälule.
Seal on palju küsitavat.
Rääkides seda moslemipreestritele, -imaamidele ja -õpetajatele,
avastad, et seda ei panda isegi tähele.
See seob inimesed moslemipreestrite ning -autoriteetide alluvusse.
See seob neid taas Koraani õpetusse.
"Kui Koraan õpetab neid järgima, siis sa pead seda tegema!"
Toon ühe väga tüüpilise näite.
Me oleme sinuga üles kasvanud õpetuses,
et kui abielus olev inimene tabatakse abielurikkumiselt,
visatakse too kividega surnuks.
Koraanis pole sellest kirjutatud.
Kust on mõte pärit? Prohveti pärimustest.
Teame ajaloost, et selline salm eksisteeris kunagi,
kuid Umar ibn al-Khattab ei leidnud kahte tunnistajat,
et oleks suutnud prohveti ütlust tõestada.
Seepärast salm hüljati.
Sellest me räägimegi.
Tunnen kaasa reformaatoritele,
kuid nende argumendid pole jätkusuutlikud.
Oleks tore, kui nad tutvuksid mu raamatuga,
siis nad näeksid Koraanis piinlikkust tekitavaid salme.
Mõte pole esitada üht arvamust,
vaid kokku koguda grupp, kes seisaks vastu nn radikaalidele.
Me teame, et nad on Koraani tõsised järgijad.
Ekslikult võib arvata, et Koraani või islamit võiks reformida.
See on välistatud.
Niisiis, esiteks on naised islami järgi pahaloomulised.
Missugust psühholoogilist mõju avaldab see naisele?
Kõigepealt vaatame seda mehe vaatevinklist.
Alustan iseendast.
Moslemimehena tundsin, et salm annab mulle õiguse
või põhjuse naistesse negatiivselt suhtuda.
Ettekäände olla naiste vastu,
või ettekäände tõlgendada naise saadetud signaale valesti,
sest ta on pahaloomuline ning võib mind petta.
Ma justkui ei tahaks mehena võtta vastutust oma tegude eest.
Mida naised sellest arvavad?
Tänan, et jagasid oma nägemust.
See heidab valgust naiste olukorrale.
Selle tõttu näen, kuidas naised tunnevad end selles situatsioonis.
Kui meile kogu aeg räägitakse,
et meie reetlikkus on suur, mis viitab meie salakavalusele.
Kui me siis midagi tahame,
peame meest petma, et saada oma tahtmist.
Kui prooviksin seda kirjeldada,
siis ehitab see kui seina mehe ja naise vahele.
See on kahtluste müür.
Islamistlikus ühiskonnas
on mehe ja naise vahel suur usaldusepuudus.
See avaldub abielus
ja kandub abikaasade, isegi tütre ja isa suhetesse.
Abielus on selle mõju eriti suur.
Vesteldes endiste mosleminaistega, kes on õppinud tundma Kristust,
julgustan neil kaitsehoiakust loobuda ning alustada oma mehega
puhta ja ausa südamega avameelset vestlust.
Tean, et mosleminaistel on kombeks ehitada müüre,
proovides sellega meestele halva kohtlemise eest kätte maksta.
Ainult sellel ühel salmil on tohutu psühholoogiline mõju.
Räägime ühe naise olukorda käsitlevast artiklist Koraanis.
Artikkel leidub raamatus "The Quran Dilemma".
Selle võite leida kodulehelt: www.thequran.com
Võid ka alla laadida rakenduse iPhone'i või Android'i jaoks.
Selle abil võid otsida Koraanist kõiki naisi puudutavaid salme.
Salmis suura 12:28 nimetatakse naist kurjuse allikaks.
Läheme sama teemaga edasi.
Koraanis on veel teinegi naise positsiooni puudutav probleem.
Nagu olete kuulnud, sain moslemina hea hariduse,
enne kui hülgasin islami ja võtsin Kristuse vastu.
Meile õpetati seal, et mees ja naine on võrdsed partnerid.
Kui vaatled Koraani ja Allahi suhtumist naisesse,
siis on asjaolud täiesti vastupidised.
Järgmine häiriv punkt.
Koraan teeb naise vähemväärtuslikumaks kui mehe.
Me nimetame teda puudulikuks olendiks.
Enne kui laskume üksikasjadesse,
kas kirjeldaksid oma seisukohta enne ja pärast usuletulekut.
Mind õpetati üles kasvades uskuma,
et oleme puudulikud nii mõistuselt kui vaimult.
See on kirjutatud Muhamedi hadith'is,
kus naisi nimetatakse puudulikeks nii mõistuselt kui ka vaimult.
Minule on jäänud tema põhjendused arusaamatuks.
Miks olen mõistuselt puudulik, kui olen emotsionaalne?
Naise emotsionaalne külg on rikkus, mitte puudulikkus.
Räägime emotsioonidest.
Arvan, et peret hoiab koos naise emotsionaalsus.
Hoiab peret armastuses.
See aitab naist karjatsemise ülesandes.
See aitab teda nägema seda, mida ei öelda sageli välja.
Kas seda saab pidada nõrkuseks? - Muidugi mitte.
Kahjuks aga Muhamed tembeldas naisi poolearulisteks.
Mosleminaised on püüdnud olukorda päästa ütlusega,
et Muhamedi sõnu on tõestatud teaduslikult.
Üks ajupoolkeradest tegeleb tunnetega,
ja see on hoopis midagi muud kui olla puuduliku mõistusega.
Järgmisel korral jätkame vestlust samal teemal.
Ühtlasi näitame videot islami arusaamast,
mille järele naine on puudulik inimene.
Minu arvates see on väga tähtis.
Loodan, et nautisite saadet.
Külastage ka meie kodulehekülge:
Kohtume järgmises saates!
Õnnistatud päeva.
Tõlge: Aare Lukman